
Betegtájékoztató: Információk a felhasználó számára

Unguentum nasale FoNo VIII. Naturland

bórsav, eukaliptuszolaj, borsosmentaolaj
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét.
Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei nem enyhülnek, vagy éppen súlyosbodnak.
A betegtájékoztató tartalma:
1. 
Milyen típusú gyógyszer az Unguentum nasale FoNo VIII. Naturland és milyen betegségek esetén alkalmazható?

2.
Tudnivalók az Unguentum nasale FoNo VIII. Naturland alkalmazása előtt

3.
Hogyan kell alkalmazni az Unguentum nasale FoNo VIII. Naturland-ot?

4. 
Lehetséges mellékhatások

5.
Hogyan kell az Unguentum nasale FoNo VIII. Naturland-ot tárolni?
6.
A csomagolás tartalma és egyéb információk

1.
Milyen típusú gyógyszer az Unguentum nasale FoNo VIII. Naturland és milyen betegségek esetén alkalmazható?
Az Unguentum nasale FoNo VIII. Naturland heveny és idült orrnyálkahártya-gyulladás (rinitisz szubakuta és rinitisz krónika), valamint esetenként elbírálva száraz orrnyálkahártya-gyulladás (rinitisz szikka) kezelésére alkalmazható készítmény.
2.
Tudnivalók az Unguentum nasale FoNo VIII. Naturland alkalmazása előtt
Ne alkalmazza az Unguentum nasale FoNo VIII. Naturland-ot:
· ha allergiás a bórsavra, eukaliptuszolajra, borsosmentaolajra, mentolra vagy rokon vegyületeire vagy a gyógyszer (6. pontban felsorolt) egyéb összetevőjére,
· 12 éves kor alatti gyermekeknél,

· terhesség és szoptatás időszaka alatt.
Figyelmeztetések és óvintézkedések

Az Unguentum nasale FoNo VIII. Naturland alkalmazása előtt beszéljen kezelőorvosával vagy gyógyszerészével.
A készítmény 5-6 napos használata után néhány napos alkalmazási szünet ajánlott.
Gyermekek és serdülők
12 éves kor alatti gyermekeknél ellenjavallt.
Egyéb gyógyszerek és az Unguentum nasale FoNo VIII. Naturland
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Nem ismert gyógyszerkölcsönhatás más gyógyszerekkel történő, egyidejű alkalmazás során.

Az Unguentum nasale FoNo VIII. Naturland egyidejű alkalmazása étellel, itallal és alkohollal

Megkötések nem ismertek.
Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
Terhesség és szoptatás időszaka alatt a készítmény nem alkalmazható.
Termékenységet befolyásoló hatására vonatkozóan nem állnak rendelkezésre adatok.

A készítmény hatásai a gépjárművezetéshez és a gépek kezeléséhez szükséges képességekre

Az Unguentum nasale FoNo VIII. Naturland gépjárművezetéshez és a gépek kezeléséhez szükséges képességeket befolyásoló hatását nem vizsgálták.
Az Unguentum nasale FoNo VIII. Naturland cetil-sztearil-alkoholt és D-limonént, linaloolt tartalmazó illóolajokat tartalmaz

A készítmény cetil-sztearil-alkoholt tartalmaz, amely helyi bőrreakciókat okozhat (pl. kontakt dermatitisz).
Ez a készítmény D-limonént és linaloolt tartalmazó illóolajokat tartalmaz. A D-limonén és a linalool allergiás reakciót okozhat.

Amennyiben bizonytalan a készítmény alkalmazhatóságát illetően, úgy használata előtt borsónyi mennyiségű orrkenőccsel célszerű bőrpróbát végeznie.
3.
Hogyan kell alkalmazni az Unguentum nasale FoNo VIII. Naturland-ot?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.
Reggel felkelés előtt, este lefekvés után, betöltött 18. életév felett a készítményből 0,3 g-ot (kb. borsónyi mennyiséget), 12–18 éves korú gyermekek és serdülők számára pedig 0,2 g-ot (kb. 2/3 borsónyi mennyiséget) kell mindkét orrnyílásba helyezni és hanyatt fekve felszippantani. Utána 5‒10 percig még fekvő helyzetben kell maradni. A készítmény 5‒6 napos használata után néhány napos alkalmazási szünet ajánlott.
Alkalmazása gyermekeknél és serdülőknél

12 éves kor alatti gyermekeknél ellenjavallt.
Ha az előírtnál több Unguentum nasale FoNo VIII. Naturland-ot alkalmazott

Az általános toxikus hatás veszélye miatt kerülendő az előírt adagok túllépése.
Túladagolás esetén a mellékhatások fokozódása várható. Lásd 4. pont.
Ha elfelejtette alkalmazni az Unguentum nasale FoNo VIII. Naturland-ot
Ne alkalmazzon kétszeres adagot a kihagyott adag pótlására.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Fejfájást, ritkán szívtáji égő érzést okozhat.

A készítmény irritációt és túlérzékenységi reakciót (bőrpírrel járó bőrreakciók) válthat ki.
Túlérzékenység esetén átmeneti légzésmegállás, hörgőgörcs és gégeizomgörcs jelentkezhet.
A mellékhatások előfordulási gyakorisága nem ismert.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Unguentum nasale FoNo VIII. Naturland-ot tárolni?
Hűtőszekrényben (2 °C–8 °C) tárolandó. Nem fagyasztható!
A gyógyszer gyermekektől elzárva tartandó!

A dobozon, valamint a tubuson feltüntetett lejárati idő (EXP.:) után ne alkalmazza ezt a gyógyszert. A lejárati idő az adott hónap utolsó napjára vonatkozik.
Felbontástól számítva 1 hónapig használható fel.
Ne alkalmazza ezt a gyógyszert, ha színének megváltozását, a sárgásfehér árnyalattól való eltérését észleli!

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz az Unguentum nasale FoNo VIII. Naturland?
· A készítmény hatóanyagai: 10 g orrkenőcs 200 mg bórsavat, 75 mg eukaliptuszolajat, 60 mg borsosmentaolajat tartalmaz.
· Egyéb összetevők: fehér vazelin, szemészeti fehér vazelin, gyapjúviasz-alkoholok, cetil-sztearil-alkohol.
Milyen az Unguentum nasale FoNo VIII. Naturland külleme és mit tartalmaz a csomagolás?
Sárgásfehér színű, egynemű, jellemző, mentolra és kámforra emlékeztető szagú orrkenőcs.

10 g orrkenőcs műanyag (PE), csavarmenetes kupakkal lezárt, lakkozott alumíniumtubusban és dobozban.
vagy

10 g orrkenőcs műanyag (PP), csavarmenetes kupakkal és műanyag (PET), lehúzható zárófóliával lezárt, laminált (PE/Al/PE) tubusban és dobozban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó

